
Precuvâniare 


În ziua de 20 lunie trecut, 10 zile după 
primirea administraţiei comunale, la consfătuirea 
care a avut loc la primărie cu o parte din frun- 
taşii acestui oraş, am avut prilejul a schiţa în 

"4răsături, generale programul nostru de lucru şi 
în acelaş timp am cerut avizul în unele ches- 
tiuni mai importante. 

Incurajaţi în acest demers şi animați de cu- 
rate intenţiuni am pornit la treabă, ajutaţi fiind 
de comisia interimară pe care avem onoare ao 
prezida. 

Puțin după aceasta am întâmpinat oarecari 
piedici în executarea planului nostru. Unele pie- 
dici izvorau din circumstanţele economice şi so- 
ciale în care se sbate încă viaţa noastră pu- 
blică, altele din insuficiența de organizare a di- 
feritelor funcțiuni comunale, iar altele din neo- 
bicinuita atitudine a unor anumiţi factori cari 
scapă disciplinei noastre. 

La aceste cauze, îngreuiate de altele, cari 
se vor cunoaşte mai târziu, se datoreşte faptul 
că în intervalul de trei luni, nu ne-am putut 
produce cu mai mult spor la muncă. 

Socotim că este de a noastră datorie 
să aducemla cunoştinţa cetăţenilor ale căror in- 
terese suntem chemaţi a le reprezenta, princi- 
palele fapte de administraţie publică. 

O facem acesta atât pentru a da satisfacţie 
moralei publice, cât şi pentru a înlătura greşe- 
lele de interpretare, foarte uşor de strecurat în 
atmosfera în care plutim. 

Una din principalele noastre griji a fost să 
tiftenim vieaţa prin scăderea preţului pâinei şi 
al carnei, lucru la care am reuşit în oarecare 

măsură. În acelaş timp-am luat măsuri pentru 
o mai regulată funcţionare a uzinei de apă şi 
sa pus puțină regulă în serviciul de curățirea 
stradelor şi ridicarea gunoaelor din curţile par- 
ticulare. S'a făcut un început de orgănizare al 


“serviciului de economat, incendiu şi higienă pu- 


blică, s'a reconstituit în parte serviciul technic 
atât de util şi de împovărat, imprimându-se alt 
carcter acestor diferite servicii, iar pe dealtă 
parte s'a făcut pavarea stradelor Rahova şi Griviţa, 
s'a făcut la timp reparaţiunile mai multor şcoli, 


în timp ce sau luat măsuri pentru repararea 


fântânelor publice defecte şi a băilor comunale, 
pentru curățirea şi descongestionarea pitţei, etc.; 
iar acum se lucrează la repararea şi gurile de 
canal ale stradei Industriei, la reasfaltarea şi re- 
paraţiile pavajului de asfalt de pe strada prin- 


cipală Şerban-Vodă, la complectarea pieselor 


al celui d'al doilea motor la uzina de apă, în 
scopul de a restabili aprovizionarea permanentă 
a oraşului, la imprejmuirea cimitirului, la repa- 
țiunile localurilor comunei dela economat, ju- 
decătorii, teatru şi băi, etc. 

Pentru a nu fi acuzaţi: de demagogie în o- 
pera constructivă pe care o urmăm, vom păzi 
tăcerea asupra multor proiecte de economie, 
asanare şi estetică, lăsând să vorbeasă faptele 
realizate. Totuşi pentrucă stă în principiul nostru 
de a consulta şi cetăţenii asupra principalelor 
nevoi ale comunei, credem util de a arăta aci 
câteva din principalele lucrări a căror executare 
se impune în prima linie. 

Una din aceste lucrări — credem noi — este 
reparația halei centrale — atâta vreme delă- 

sată — pentru a opri ruinarea acestei clădiri 
costisitoare şi de cea mai mare utilitate pentru 
higiena alimentară, înlesnirea publicului, a co- 
merciului şi înfrumusețarea pieţei. 

Complectarea canalizării oraşului în partea 
dela vale a bulevardului Elisabeta Doamna şi 
în alte locuri din oraş este o lucrare nu mai 
puțin importantă pentru scurgerea apelor care 
inundează stradele. 

Restabilirea bunei funcţionări a iluminatului 
electric, este o altă chestiune tot atât de im- 
portantă. Tratative sunt în curs cu societatea 
de electricitate pentru răscumpărarea de către 
comună a concesiunei iluminatului. , 

Asanarea cartierelor mărginaşe,—cu deosebire 
al gărei—complectarea sau repararea pavajului 
stradelor, bulevardelor şi trotuarelor, reparaţiunea 
abatorului cu canalele de scurgere şi complectarea 
instalaţiilor de manipulaţie în interior, înființarea 
laboratorului de chimie alimentară, a unei pepi- 
niere-model comunale, drenajul cimitirului, un 
institut pentru orfani şi copiii găsiţi, etc. etc. 
sunt tot atâtea chestiuni care merită solicitu- 
dinea administraţiei comunale. 

Sunt prea multe lipsurile cari se întâlnesc 

La sie 


la fiecare pas, dar toate dintr'o dată nu pot fi 
îndeplinite. Insă cu perseverenţă, onoare şi de- 
votament, rând pe rând, se. poate realiza totul 
pentrucă oraşul Piteşti este bogat şi prin o bună 
administraţie financiară î'şi poate mări resursele 
fără a spori impozitele. 

Starea noastră trecătoare nu ne îngădue 
de a inzista mai mult şi a intra în detalii pe 
altă ordine de idei; iar susceptibilităţile, de orice 
origină ar fi ele, repugnăm a le stână. 

Vom încheia deci cu declaraţia pi are am, 
făcut-o încă de demult că, toată energia noastră 
va fi închinată şi în viitor numai intereselor 
generale. Dealtminterlea acţiunea noastră se 
desfăşoară la lumina soarelui şi va continua 
să aibă la bază autoritatea morală a faptelor în- 
deplinite. 

Aşa fiind, împreună cu comisia interimară 
de care avem onoare a fi secondaţi, ne putem 
măguli că din calea cea dreaptă nu ne-am a- 
bătut şi nici principiile de muncă, onoare şi 0- 
menit, nu le-am pângărit. 


I. Posescu. 





Raportul No. 7679 din 27 Hugust a. c., ald-lui Președinte al comisiei 
interimare către d-l Ministru de Interne, Hucurești. 





Obiectul. — Starea gospodă- 
riei comunale, modificarea bu- 
getului de cheltueli. Reorga- 
nizarea mijloacelor de refa- 
cere. 

Răspunzând la ordinul D-v. instructiv 
No. 23282 din August c. asupra măsurilor 
preventive în contra holerei, avem onoare a 
vă raporta că încă înainte de al primi am 
lucrat din toate puterile pentru a scoale o- 
rașul din starea de infecţie în care lam pri- 
mit la 10 lunie, când am fost chemaţi în 
fruntea administraţiei comunale, împreună cu 
noua comisie interimară de astăzi şi rezul- 
tatul este vădit simţitor. dl 

Avem încă mult de lucrat şi pentru a 


răuși aşa cum 0 doriți şi D-v, vă rugăm a - 


ne asculta şi a ne da concursul ce venim a 
vi-l cere. 


Suntem inspirați de ordinul Dv. mai sus 
citat şi profitând de ocaziunea că ne-am în- 
tâlnit pe acelaş teren, vă vom expune starea 
lucrurilor şi piedicilor ce le întâmpinăm în 
realizarea operei de asanare ce ne-am pro- 
pus-o. 

Fiorturile noastre s'au îndreptat cu deo- 
sebire asupra curățeniei şi alimentației cu 
apă a oraşului, apoi asupra ordinei, higie- 
nei publice şi alimentaţiei în general fără a 
neglija celelalte îndatoriri. 

Pentru a vă dovedi aceasta vă frimitem 


anexat aci ultimile ordonanțe cu No. 6486 şi 
1080/1921. 


O simplă ochire asupra stării în care se 
ailă serviciul de economat (zis de salubri- 
tate), de incendiu, uzina de apă, abatorul, 
asistenţa publică, clădirile publice 
etc. dovedeşte că comuna Pitești a fost pri- 
vată de edilii ce i-a meritat. 

Ca să vă faceţi o idee de starea lucru- 
rilor vom cita numai două cazuri de incurie. 
Sunt cinci ani de când acoperămintele 
clădirilor comunale nau îost reparate. Din 
această ceuză ploaia pătrunde şi ruinează 
localul teatrului şi al băilor comunale (o clă- 
dire relativ nouă localul primăriei, al jude- 
cătoriilor, şcolilor primare, clădirea dela pom- 
pieri etc. 
Ordinea, curăţenia și estetica sunt lucruzi 
mecunoscute la noi. 

Un singur fapt ilustrează această stare 
de lucruri. 

La serviciul zis de salubritate unde func- 
ționează astăzi peste 40 oameni permanenți 
iar mai înainte 120, nu există o latrină pen- 
“tru nevoile inexorabile ale vieţei, aşa că oa- 
menii sunt nevoiţi a se pune pe sub garduri; 
iar în graiduri ploaeaj cade pe spinarea vi- 
“telor, pe când urina lor, în loc de a se scurge 
prin un tub în subsol, curge la suprafaţă, 
aşa că gazele amoniacale ce se desvoltă din 
fermentația ei iniectează aerul. In această 
atmosieră trăesc şi oamenii nevoiţi a dormi 
în grajd. 


Dacă aceste nevoi elementare nau pu- - 


tut fi văzute, cum se putea prevedea repa- 
rațiunile sau exigenţele viitoare şi mai cu 
seamă mijloacele de aie întâmpina ? 

„Una din piedicile care se opun la reor- 
ganizarea serviciului de higienă este lipsa 
prevederilor budgeiare pentru acest scop. 

Budgeiul este rău combinat şi pentru a 
repara neajunsurile ce isvorăsc de aci este 
nevoe de aprobarea D-v. ca modificarea lui 
să se facă inainte de termenul îixat de legea 


comptabilităței. 
Pe când în starea normală dinainte de 


război comuna dispunea de 79 oameni, 26 
boi, 25 căruţe şi 21 cai la serviciul 
salubrităței, astăzi când totul este de 
refăcut, nu dispunem de cât-de un ștat de 
51 oameni, 27 boi și 11 căruțe în care intră 
şi 6 boi cu 5 căruțe cumpăraţi de noi în 
ultimile două luni. j 

Am fi cumpărat mai multe animale și 
vehicule însă nu se mai găsesc oameni vred- 
nici cu salariul budgetar actual şi nici pre- 
vederi budgetare nu mai sunt, 

In serviciul de pompieri erau înainte de 
război 17 oameni, 18 cai, 10 sacale iar as- 
tăzi sunt 14 oameni, 10 cai, 2 sacale. 


EATA, E N E a 


La intrarea noastră în funcțiune am gă- 
sit oamenii foarte. rău dispuşi la lucru și a- 
proape descurajați. 

Adese ori sa observat fuga dela sesvi- 


ciu a pompierilor mai cu seamă. Acest ser- 


viciu foarte important pentru paza de foc a 
oraşului trebue să se sprijine pe elemente 
devotate și vigilente, iar nu pe haimanale 


fără conștința datoriei dispuse să îugă la 


fiecare moment. 

Pentru a disciplina şi ataşa oamenii de 
la pompieri și salubritate am înființat o po- 
potă oferindu-le gratis masa zilnică. Această 
masă se servește de două ori pe zi şi se 
compune din un singur fel de mâncare caldă, 
de carne în zilele de dulce şi. de legume în 
zilele de post. 

Rezultatele obținute sunt excelente, oa- 
menii se hrănesc la o masă frugală dar cu- 
rată şi sănătoasă; la ora fixă, nemai fiind 
nevoiţi a-şi roade codrul de pâine uscată cu 
ceapă pe sub garduri ca câinii. 

Ci sunt foarte mulțumiți cu acest regim, 
sunt mai voioși la lucru, mai disciplinaţi vin 
și pleacă după comandă, serviciul este mai 
regulat iar energia de muncă a sporit cu 


sută 'n sută. 
Graţie acestei regule am reușit să scoa- 


tem oraşul din boală, nu se mai văd pe 
strade mormanele'de gunoae și animale moarte 
zăcând în putrefacție, curțile cetățenilor au 
inceput a se curăți şi cu tot numărul res- 
trâns al mijloacelor de curăţiri, am început 
să organizăm ridicarea regulată a gunoaelor 
de la casele situate în stradele principale 


unde populația este mai deasă. 
Pe de altă parte, cheltuiala cu popota, 


care nu trece de 3 lei pe zi de“om. răsplă- 
teşte înateit serviciul public prin sporul mun- 
cei, alâi6stilui la treabă și al energiei după 
cum 4m pus mai sus. 

Uzina de apă.— Din cauza uzajului ex- 
cesiv al singurului motor în funcțiune suntem 
în pericol de a rămâne fără apă în tot mo- 
mentul. Fusul. necesar pentru funcționarea 
celui de al doilea motor sa comandat de 
mult, fără a se fi comandat și alte piese ac- 
cesorii care lipsesc sau sunt deiacioase. A- 
cest neajuns a fost înlăturat după revizia 
făcută maşinelor de d. Inginer Schmidt rean- 
gajat de noi cu aprobarea D-v. şi astfel sa 
evitat o nouă întârziere. 

Cu hala centrălă stăm tot atât de rău ca 


și în 1918 la retragerea armatei de ocupa-, 


ţiune. Am luat măsuri pentru punerea ei în 
funcţiune, măcar provizoriu, îndată ce vom 
avea rezultatul anchetei <în futurum» făcută 
deja. Din cauza stagnării lucrărilor, comerțul 
de carne se face în nişte magherniţe con- 
struite şi întreţinute în cele mai rele condi- 
țiuni. Tot aşa este cu comerțul de pește. 
Totul este înghesuit întrun spaţiu restrâns, 
pe care sa făcut şi greşala de a se ceda 
terenuri pentru diferite barace la negustorii 
ambulanți de diferite măriuri, în timp ce 
hala centrală neglijată multă vreme ;se rui- 
nează de ploaea ce cade peste tot, acope- 
rământul fiind spart pretutindeni. 


Abatorul se găseşte întro stare lamen- . 


tabilă. Canalele de scurgere, instalația de 
apă, aparatele de manipulație în interiorul 
împrejmuirei şi sistemul de evacuare al res- 
turilor animale, lasă foarte mult, mult -de 
dorit. 

Locurile comune din abator şi oborul de 
vite sunt într'o stare ce nu se poate des- 
crie ; în tot orașul nu este un pisoir siste- 
matic, nici o privată, lipsă foarte dăunătoare 
pentru higiena publică, mai cu seamă pe 
timpul de îaţă. 

Canalizarea oraşului nu este terminată, 
iar în multe locuri tuburile de scurgere sunt 
înfundate ceia ce cauzează revărsarea ape- 
lor pe drumuri şi stricarea pavajelor, cum 
Sa întâmplat acum trei luni, producându-se 
o pagubă de sute de mii de lei la astaltul 
după strada principală. 

Pavajul trotoarele stradelor principale 
sunt dislocate, dalele în multe iocuri des- 
prinse şi pierdute sau îurate; de, multă vre- 
me nu Sa mai făcut nici o repăăt şi lu- 
crul nu mai poate fi amânat fărăa "Se mări 
paguba. 

Cimilirul este încă neîmprejmuit şi morga 
de acolo se află în cele mai rele condițiuni. 
Măsurile de reparaţie şi de refacere sunt în 
curs de executare. 

Sunt prea multe observaţiile ce avem 
de făcut asupra drumurilor nepavate, a toa- 
letei clădirilor publice, a grădinilor, parcuri- 
lor, zăvoaelor, a pepinierii de pomi fructiferi 
şi ornamentali, care nu există, asupra asis- 
tenței copiilor găsiți, a asilului de infirmi, a- 





supra organizației economice în general, a 
ființării unui control eficace pentru instrăda- 
rea veniturilor la destinaţie, stârpirea abu- 
zurilor, a contrabandelor, asanarea poliţiei 
cu deosebire etc., dar nu putem sfârşi fără 
e insista în treacăt asupra unui singur fapt 
desolant şi anume: 

Zăvoeaele, locurile virane şi terenurile 
de cultură cu livezile comunei, printro sis- 
temă de gospodărie cu prisosință capabilă, 
în loc de a fi utilizată pentru cultura plan- 
telor furagere, erboase sau rădăcinoase sunt 
arendate pentru a le specula la persoane 
particulare cu preţuri derizorii; pe când pe 
dealtă parte comuna, — lucru straniu, — plă- 
teşte sume colosale pentru achiziționarea nu- 
trețului trebuincios la hrana celor cai dela 
serviciul pompierilor, şi a celor boi dela 
aşa zisul serviciu al salubrităţii. 

O mai mare nedestoinicie nu se poate 
imagina. 

Domnule Ministru, 


V'm expus în trăsuri generale starea 
lucrurilor dela noi, pentru a vă face o idee 
de prevederile predecesorilor noștrii şi prin 
urmare de combinaţia budgetară după care 
suntem condamnaţi a lucra. 

Multe alocaţiuni sunt exagerate, altele 
sunt insuficiente, altele nu există. 

Pentru a obvia mai din timp neajunsurile, 
a îace faţă nevoilor timpului şi a putea exe- 
cuta lucrările prea mult neglijate, cari nu 
mai pot îi amânate pentu epoca de iarnă, 
a întreține un serviciu de higienă publică 
corespunzător exigenţelor serviciului supe- 
rior sanitar, serviciu a cărui reputațiune nu 
trebue ştirbită, consequenți şi îndemnului pe 
care ni-l daţi cu ord. Dv. Ilo. 23282 de a 
înlătura alte cheltueli mai puţin importante. 

Vă rugăm a aproba în mod cu totul ex- 
cepțional, ca modificarea budgetului nostru 
de cheltueli să se poată face acum, în loc 
de 1 Octombrie. 

Aprobându-se aceste propuneri, vă asigu- 
răm, Domnule Ministru ca activitatea şi re- 
zultatele obţinute vor îi sporite la maximum. 

Asupra modiiicărei bugetului de cheltu- 
eli vă vom prezenta un deosebit raport. 

Preşedinte, 7. Posescu. 
Piteşti, 25/8, 1921. 

Primăria Comunei Urbane Piteşti 
ŞEDINŢA EXTRA-ORDINARĂ DE LA 2 IULIE 1921 + 


_D-l Preşedinte, arată comisiei că una 
„dintre cestiunile importante ale comunei, este 
'şi succesiunea defunctei Alexandrina D-r Gh. 
„Rădulescu, lăsată comunei, în care scop D-sa 
„dă cetire referatului său, înregistrat la No. 
“4304 | 921 care are următoarea coprindere: 


Domnilor Consilieri, 


Fostul Președinte al Comisiei Interimare 


d-l C. Vişineanu, a găsit de a sa cuviință și: 


“fără o prealabilă aprobare a.comisiei interi- 
mare, să se adreseze trecând peste avocatul 
comunei, d-lui V. Atanasiu avocat şi să-l în- 
sărcineze cu punerea în posesie a comunei, 
în averea lăsată de defuncta Alexandrina D-r 
“Gh. Rădulescu, îixându-i un onorariu de lei 
“60.000 (şase-zece-de mii, printr'o simplă re- 
zoluție pusă pe cererea D-lui V. Atanasiu. 
Mare ne-a fost surprinderea când cu o- 
caziunea predărei de către d-l C. Vişineanu, 
:a averei Alexandrina D-r.Gh. Rădulescu, D-sa 


nu ne-a restiiuit 35 titluri ale împrumutului * 


“Unirii, sub motiv că aceste titluri au fost date 
«d-lui avocat V. Atanasiu drept jumătate din 
“onorariu. 

Am somat prin portărei atât pe d- C. Vi- 
şineanu cât şi pe d-l V. Atanasiu, să restitue 
“titlurile primite şi învitându-i la corpul Por- 
tăreilor Trib. Argeş, în ziua de 29 lunie 1921, 
D-l C. Vişineanu, nu s'a prezentat iar d-l V. 
Atanasiu s'a prezentat dând explicațiuni ne- 
întemeiate, pe care d-vs. le veţi găsi în pro- 
cesul verbal încheiat şi prin care refuză res- 
tituirea titlurilor. 

In faţa acestei situațiuni şi cum lucruri- 
le nu pot rămâne aci, vă rog să bine-voiţi 
a decide asupra măsurilor pe care trebue să 
le luăm în potriva d-lor C. Vişineanu și V 
„Atanasiu. 


Preşedinte (ss) 1. Posescu. 


In urmă d-l Preşedinte prezintă actele 
„din dosarul Primăriei cu No. 64 | 920, cum 
a decurs acestă cestiune, și roagă comisiunea 
a decide. 


Comisiunea 


Având în vedere raportul şi explicațiu- 
nile date de d-i Preşedinte al Comisiunei In-- 
terimare. | 

Considerând că onorariul aprobat de fos- 
tul Preşedinte al Comisiei Interimare C. Vi- 
şineanu, prin simpla rezoluţie, pusă pe cere- 
rea d-lui avocat V. Atanasiu, înregistrată la 
No. 306 | 921, de lei 60.000 şase zeci de mii, 
pe lângă că este supra exagerat îâță cu lu- 
crarea făcută de d-l V. Atanasiu; dar şi mo- 
dul cum sa aprobat este absolut ilegal, d-l 
C. Vişineanu îost președinte al Comisiei In- 
terimare, neavând dreptul a acorda o atâta 
însemnată sumă din averea comunei, fără a- 
vizul comisiei şi aprobarea Ministerului de In- 
terne. 

Comisiunea în unanimitate nu aprobă 
a se plăti d-lui V. Atanasiu suma de lei 
60.000 şase zeci mii onorariu. 

Faţă de refuzul d-lor V. Atanasiu şi C. 
Vișineanu, în urma somaţiunilor facute de a 
restitui cele 35 titluri împrumutul unirii, din 
averea succesiunei Alexandrina D-r Gh. Ră- 
dulescu, titluri oprite pe nedrept şi în contra 
legei comunale şi comptabilităţei publice. ; 

Comisiunea, hotăreşte pe de o parte a 
se interveni la Ministerul de Interne, a ex- 
pune cazul acestei cestiuni pentru a-şi da 
avizul asupra mijloacelor la care trebue să 
recurgă Primăria pentru redobândirea averei 
comunei, înstreinată în acest mod, — iar pe 
de altă parte se va interveni şi către instan- 
țele judiciare represive pentru a răspunde 
fosta administrație comunală de această o- 
perațiune. 

D-l Președinte al Comisiei Interimare,, 
este autorizat a aduce la îndeplinire dispozi- 
țiunile acestei decizii. 


Președinte (ss) 7. Posescu. | 


Secretar (ss) Gh. M. Georgescu, 

Din dosarul Prefecturei Argeș No. 36/920 
şi al comunei 39/020 se constată că la 22 Martie 
1920 s'a ţinut licitaţia parchetului 5 şi 16 din 
pădurea județului şi a oraşului din comuna Do- 
brogastea, s'a aprobat oferta D-lui C. Petrescu, 
care cuprindea următoarele: Să plătească 2021 
lei de pogon, să predea toate lemnele rezultate 
cu prețul de lei 185 stânjenul, privindu'l tran- 
sportul la “Piteşti, iar coaja ce va rezulta să ră- 
“mână proprietatea sa. Oierta a fost aprobată de 
M.-tru de Interne, şi decretată prin înaltul de- 
cret regal No. 1975 | 920. 

La 20 Maiu 1920 cu ocazia facerii con- 
tractului, între Prefectură, Primărie şi C. Pe- 
trescu se denaturează rezultatul licitației într'u 


cât în contractul care era scris cu maşina se - 


trece cu cuvintele scrise cu cerneală: „Asemenea 
şi lemnele de lucru rămân antreprenorului“. 
Chestiunea s'a pus în şedinţa comisiei interimare 
din 28 lulie 1921, care a decis: 


Pentru aceste motive 


„Consiliul examinând acest raport cum şi 
dosarul Primăriei cu No. 39/920 găsește că în 
această afacere s'a comis o flagrantă denaturare 
de acte prin faptul că s'a favorizat nu se ştie cu 
ce intenţiuni, antreprenorul păgubindu-se asitel 
comuna cu valoarea materialului lemne de con- 
strucţie şi a crăcilor rezultate din parchetele No. 
15 şi 16 din pădurea Dobrogostea, că aceste 
acte sunt şi de natură penală și de natură ci- 
vilă, hotăreşte ase interveni Parchetului Tribu- 
nalului Argeș și a se comunica și “Ministerului 
de Interne“. 


Decizia Comisiei inforimane 
din 16 Hugust 1921 
Din casa Comunală s'a ridicat cu autori- 


zaţia fostului Președinte D-l C. Vişineanu, de 
către D-l avocat V. Atanasiu o sumă de bani 

care trece de 10) mii lei în scopul dea se plăti: 
anumite taxe de procedură. Cum lipseau acte 
de justificare a acestor sume sa delegat DI: 
Avocat al Comunei, ca să verifice dosarele Tri-- 
bunalului indicate de D-l Atanasiu. Cum în cele: 
mai multe dosare date de D-l Atanasiu nu plă- 
tise nici o sumă, altele nu priveau afacerile co- 
munei, iar în cele unde s'a plătit ceva, sumele: 
plătite nu ating sumele încasate din cassa co- 
munală, a fost invitat D-l Atanasiu Velicu să. 
depună acte justificative. Cum D-sa n'a răspuns: 
la invitaţia făcută de Primărie, chestiunea a fost: 
pusă în şedinţa comisii interimare din 16 Au-- 
gust 1921 care a decis: 


Comisiunea 


„Având în vedere presentul raport veriii-. 
când sumele ridicate în compt de portofoliu şi: 
actele justificative prezentate şi anume: numai! 
chitanţe personal semnate de D-l V. Atanasiu, 
care nu pot servi ca acte justificative propriu: 
zise, găseşte că mari nereguli financiare s'au: 
comis în paguba comunii. Având în vedere că. 
D-l V. Atanasiu a fost invitat a prezenta acte: 
justificative “pentru sumele ridicate de D-sa în: 
comptul procedurilor, cu raportul Primăriei No:. 
5242/921; iar D-sa na găsit cu cale a răs- 
punde. 

Având în vedere şi cele lalte nereguli şi a-- 
buzuri comise de fosta administrație Comunală: 
precedentă cu fondurile financiare ale comunei. 
între care şi cele comunicate Ministerului de 
Interne cu raportul No. 5891/0921, dispune îm 
primul rând a raporta toate aceste inegalităţi 
îiscale, cerând cu insistență a se delega un Domn 
inspector Financiar pentru a verifica gestiunea 
financiară a trecutei Comisii Interimare şi în a-- 
celaş timp a soma pe D-l V. Atanasiu a da so- 
socotelele de sumele primite în neregulă de: 
D-saf. 


Dai 


Extras din Procesul verbal de inspecțiunea' 
a cassei făcută de D-l consilier Gr. Popescu 
în baza delegații bio. 1899/14 lunie 1921. 





In ceiace privește ordouanţarea cheltuelilor, 
am găsit că la Cap. II art. 39 din Budgetul E- 
xetsiciului 1921/0922 suma alocată pentru diurnă. 
de transport diferite delegaţii în interesul co- 
munei, diurna membrilor din Comisia laterimară 
etc.. găsesc că s'a ordonanițat în ziua de 6 lunie 

“O sumă de lei 3400, D-lor funcţionari ai co- 
“munei, în baza decizii D-lui Preşedinte, C. Vi- 
“-zineanu, diurnă pentru ore' suplimentare, această 
“plată nefiind privitoare la acest articol urma să 
„se ceară Ministerului respectiv deschidere de 
„redit şi numai în baza acestui ordin de apro- 
“bare se putea ordonanța plata. 


Hprovizionarza cu făină 


Prin jurnalul consiliului de Miniştri No. 
--2242 din 19 August 1921, aprovizionarea cu 
“ăină a Comunelor Urbane a fost dată unei co- 
“misiuni județene de cumpărare, compusă din pre- 
“Aectul judeţului ca preşedinte, iar ca membrii: 
“consilierul agricol, un delegat al federalei coo- 
„perativelor săteşti, un delegat C. F. R., un de- 
egat al Ministerului de Finanţe, unul sau doi 
“delegaţi ai armatei, președintele Camerii de Co- 
“merţ din localitate, şi dintr'un reprezentant al 
“marilor producători. 


Informații și Comunicări 


Ordinea şi curăţenia. — Orişicât de 
„activ ar fi serviciul primăriei, cu actualele 
“mijloace, nu se poate ajunge la un rezultat 
“mulțumitor dacă şi cetățenii nu vor veni în 
“ajutor. 

Este de dorit ca să nu se mai arunce 
“în stradă, gunoaiele măturate din prăvălii, şi 
" ttrotoarele, pe dinaintea prăvăliilor să fie zilnic 
“măturate. de însăşi locatarii, iar gunoaiele să 
"Ăie strânse în lădițe, pentru ca la trecerea 
“căruței primăriei să se poată ridica repede. 

Este un obiceiu foarte urât de a se a- 
“runca pe trotuare sau în stradă lăturile de 
menaj, de la birturi, sau bragagerii, cari in- 
“ dectează aerul și fac cea mai displăcută im- 
presie. 

De curând s'a pus în bună stare de func- 
““ionare o mulțime de fântânii publice, mai cu 
seamă în stradele mărginașe şi n'a trecut 
mult pentru ca să se vadă iarăşi astupate, 
“stricate sau cu manivela lipsă. Stricăciunile 
sunt pricinuite mai mult de copii nărăviţi, cari 
hoinăresc pe strade, de capul lor. 

Este de mare nevoe ca cetățenii însiși 


când văd asemenea fapte să intervie pentru 
apărarea averei şi a instalaţiilor comunei. 


Oridecâteori curg rubinetele din interio-- 


orul curților sau locuinţelor din lipsa de gar- 
nituri, este bine să se anunțe primăria, care 
'va interveni pentru reparaţie; iar robinetele 
să se închidă tot deauna la vreme, căci prea 
multă apă se pierde în zadar. 

Cu puţină atenţie din partea tuturor sar 
putea prelungi orele de aprovizionare cu apă 
fără a se restabili un serviciu permanent. 

Averea şi instituţiile comunei sunt de 
domeniul public, ele aparţin fiecărui cetăţean, 
care contribue la sarcinile comunei, prin ur- 
mare fiecare este dator să le, apere .şi su- 
pravegheze ca pe averea lui propie, iar la 
cazuri a interveni la primărie sau poliţie. 


Lucrări executate şi în curs 
de executare 


|. Pavarea străzii Griviţa. 

2 Rahova. 

3, Industriei. 

4. Asfaltarea str. Şerban-Vodă. 
9. Alinierea pieţii Episcopiei. 
6 

7 

8 


2 > 


> > 


„ Împrejmuirea și lărgirea Cimitirului. 

. Repararea trotuarelor. 

+ Asfaltarea trotuarului din str. Griviţa. 

9. Asfaltarea străzii şi intrării din fața 
teatrului. 


10. Repararea și montarea celui de al 
doilea motor la uzina de apă. 

11. Repararea tuturor localurilor de şcoti, 
a primăriei, teatrului, salubrităţii şi judecăto- 
riilor. 

12. Reparaţiuni la Hala centrală. 

13. Reparaţiunea abatorului comunal. 


Lucrări în proect ( 


|. Canalizarea Bulevardului gărei. 

2. Drenarea Cimitirului. 

3. Amenajarea Halei cu diversele instala- 
țiuni din proect. 
. Asialtarea pieţei din jurul Halei. 
. Pavarea prelungirei Bulevardului Carol. 
. Asfaltarea  Străzii Alex. Lahovarii. 
. Asfaltarea Pieţii Episcopia. 
. Complectarea canalizării stradelor Sf. 
Vineri, Brâncoveanu şi Râurilor. 

9. Prelungirea str. Brătianu spre nord. 
10. Deschiderea unei strade în dosul Pieţii 


care să unească str. Industriei cu Târgu din 
vale. 


Lucrurile mobile testate de detuncta A- 
exandrina Dr. G. Rădulescu Comunei Piteşti, 
au fost ridicate din fosta locuinţă a testatoarei 
şi depuse parte la Primărie, parte la localul 
de pompieri în săli anume amenajate. De în- 
dată ce Comuna va îi pusă definitiv în pose- 
siunea întregii averi, lucrurile se vor vinde la 
licitație publică, care va fi anunţată la timp. 


Una din piesele importante ale celui de 
al. doilea motor dela uzina de apă, sosind din 
Germania s'a început montarea motorului. In 
acest mod chestiunoa apei se va rezolvi. 


Faţă de starea rea în care a ajuns ilumi- 
natul public, comuna tratează cu - Societatea 
„de electricitate, cedarea Societăţei către Co- 
mună. 


Cu începere de la 12 Septembrie preţul 
«cărnei a fost fixat precum urmează : 

Carnea de vacă calitatea l-a 5 lei Kgr. 

" Comisia interimară a venit în ajutorul mun-—- 
citorilor dela Serv. Salubrităţei, prin înființarea: 
unei popote. Numai astiel s'au putut atrage: 
muncitori şi reorganiza serv. gunoaelor. 


Degradările suferite de uzina de apă de 
pe urma incendiului din 1919, au fost re-- 
parate. i 


La serviciul salubrităţei se pot angaja şi 
femei, 


Cetăţenii sunt rugaţi a observa cu strictețe: 
preţurile maximale. 


Inştiințare 


Inştiinţăm pe toţi acei, cari prin cereri in--- 
dividuale sau tablouri, s'au înscris la primărie: 
spre a li se da lemne pentru iarnă, că comi- 
sia interimară în dorinţa de a veni în ajutorul: 
funcționarilor, a văduvelor, a demobilizaţilor şi: 
invalizilor, a făcut demersurile necesare la in- 
specţia 'şi regiunea silvică din localitate, cerând: 
a i se pune la dispoziţie un parchet din pă- 
durea Bascov. Cum însă Primăria a fost refu- 


„zată, urmează ca toţi acei, cari au nevoe de: 


lemne să se adreseze Regiunei silvice, pentru: 
a îi satisfăcuți. i 





